หลังจากที่ พล.อ.สุรยุทธ์ จุลานนท์ องคมนตรี และอดีตนายกรัฐมนตรี ตอบข้อซักถามผู้สื่อข่าวว่า หาก พ.ต.ท.ทักษิณ ชินวัตร อดีตนายกรัฐมนตรี โทรศัพท์มาคุยด้วยก็พร้อมจะเป็นคนกลางช่วยประสานเจรจาเพื่อยุติความขัดแย้งทางการเมือง ต่อมานายนพดล ปัทมะ ที่ปรึกษากฎหมาย พ.ต.ท.ทักษิณ ก็ออกมาขานรับ โดยอ้างว่า พ.ต.ท.ทักษิณพร้อมที่จะพูดคุยเพื่อให้บ้านเมืองเดินหน้าต่อไปได้ แต่ต้องคำนึงถึงเงื่อนไข 3 ข้อคือ 1. นำรัฐธรรมนูญฉบับปี 40 กลับมาใช้ 2. ยุบสภา 3.ต้องมีการเลือกตั้งใหม่ โดยที่ทุกฝ่ายทุกสีร่วมทำสัตยาบันจะยอมรับผลการเลือกตั้งนั้น